A4-0100/97

Ψήφισμα σχετικά με την έκθεση για τον συντονισμό των δραστηριοτήτων υπέρ των μικρομεσαίων επιχειρήσεων (ΜΜΕ) και της βιοτεχνίας (COM(95)0362 - C4-0120/96)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(95)0362 - C4-0120/96),

- έχοντας υπόψη την πρόταση ψηφίσματος των βουλευτών Plooij-van Gorsel, Riis- Jψrgensen καιTeverson, σχετικά με έναν Διαμεσολαβητή για τις ΜΜΕ, (B4- 0030/96),

- έχοντας υπόψη το ψήφισμά του της 24ης Οκτωβρίου 1994 για την ανακοίνωση της Επιτροπής σχετικά με τη βελτίωση του φορολογικού περιβάλλοντος των ΜΜΕ και τη σύσταση σχετικά με το τρόπο φορολογίας των ΜΜΕ ((EE C 323 της 21.11.1994, σελ. 16.))[semigr ]

- έχοντας υπόψη το ψήφισμά του της 24ης Οκτωβρίου 1994 για την ανακοίνωση της Επιτροπής σχετικά με την εφαρμογή ολοκληρωμένου πρόγραμματος υπέρ των ΜΜΕ και του τομέα της βιοτεχνίας ((EE C 323 της 21.11.1994, σελ. 19.))[semigr ]

- έχοντας υπόψη το ψήφισμά του της 19ης Ιανουαρίου 1995 για την ανακοίνωση της Επιτροπής «Το Ευρωπαϊκό Παρατηρητήριο για τις ΜΜΕ - παρατηρήσεις της Επιτροπής για τη δεύτερη ετήσια έκθεση» ((EE C 43 της 20.2.1995, σελ. 76.))[semigr ]

- έχοντας υπόψη το ψήφισμά του της 24ης Μαΐου 1996 για την ανακοίνωση της Επιτροπής «Το Ευρωπαϊκό Παρατηρητήριο για τις ΜΜΕ - παρατηρήσεις της Επιτροπής για την τρίτη ετήσια έκθεση (1995)" ((EE C 166 της 10.6.1996, σελ. 238.))[semigr ]

- έχοντας υπόψη τη γνωμοδότησή του της 19ης Σεπτεμβρίου 1996 για το σχέδιο απόφασης του Συμβουλίου σχετικά με το τρίτο πολυετές πρόγραμμα για τις ΜΜΕ στην Ευρωπαϊκή Ένωση (1997-2000) ((EE C 320 της 28.10.1996, σελ. 153.))[semigr ]

- έχοντας υπόψη το ψήφισμά του της 24ης Απριλίου 1997 για την ανακοίνωση της Επιτροπής σχετικά με το ολοκληρωμένο πρόγραμμα για τις ΜΜΕ και τοντομέα της βιοτεχνίας (πολυετές πρόγραμμα) ((Μέρος ΙΙ, σημείο 12 α) των ΣΠ της ημερομηνίας αυτής.))[semigr ]

- έχοντας υπόψη το ψήφισμά του της 24ης Απριλίου 1997 για την ανακοίνωση της Επιτροπής σχετικά με τη βιοτεχνία και τις μικρές επιχειρήσεις, σημαντικά στοιχεία για την ανάπτυξη και την απασχόληση στην Ευρώπη ((Μέρος ΙΙ, σημείο 12 β) των ΣΠ της ημερομηνίας αυτής.))[semigr ]

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής, καθώς και τη γνωμοδότηση της Επιτροπής Προϋπολογισμών (A4-0100/97),

Α. λαμβάνοντας υπόψη ότι, οι ΜΜΕ αντιστοιχούν στο 99.8% όλων των επιχειρήσεων της ΕΕ και αποτελούν τη συνεπέστερη μορφή της απασχόλησης σήμερα,

Β. λαμβάνοντας υπόψη ότι οι βιοτεχνικές και οι μικρές επιχειρήσεις έχουν συμβάλει στο 60 με 80% της δημιουργίας νέων θέσεων εργασίας κατά την τελευταία πενταετία,

Γ. λαμβάνοντας υπόψη ότι η έκθεση έχει τρεις βασικές κατευθυντήριες γραμμές:

- βελτίωση του περιβάλλοντος των ΜΜΕ (διοικητικό, νομικό, χρηματοοικονομικό και φορολογικό περιβάλλον, πολιτική ανταγωνισμού, πρόγραμμα εσωτερικής αγοράς)[semigr ]

- προγράμματα και μέτρα στήριξης των ΜΜΕ (δίκτυα, πιλοτικές δράσεις, χρηματοοικονομικά μέσα, ΕΤΕπ, διαρθρωτικά ταμεία, έρευνα και τεχνολογική ανάπτυξη, επαγγελματική κατάρτιση)[semigr ]

- συντονισμός με τους κοινωνικούς εταίρους, κοινωνικός διάλογος, συνεργασία με τα κράτη μέλη,

Δ. λαμβάνοντας υπόψη ότι κατά τη διαδικασία του προϋπολογισμού 1996, το Ευρωπαϊκό Κοινοβούλιο ανέλαβε πρωτοβουλία περί πρόσθετης βοήθειας προς τις ΜΜΕ, μέσω της επιδότησης των επιτοκίων στα δάνεια, στο πλαίσιο της θέσεως B5- 322 «Απασχόληση και ανάπτυξη στην Ευρώπη», στην οποία χορηγήθηκαν 50 εκατ. Ecu επιπλέον, επί συνόλου 57,7 εκατ. Ecu,

Ε. λαμβάνοντας υπόψη ότι οι προσπάθειες για την απλοποίηση της παρούσας και της προσεχούς νομοθεσίας, συνεκτιμώντας ιδίως τις συνέπειές της για τις μικρότερες επιχειρήσεις, αποτελούν ουσιαστικό βήμα προς την σωστή κατεύθυνση, αλλά ότι θα πρέπει μολοταύτα να ενισχυθούν χωρίς να θίγονται τα παρόντα επίπεδα περιβαλλοντικής, καταναλωτικής και κοινωνικής προστασίας,

ΣΤ. λαμβάνοντας υπόψη ότι η δυσχέρεια εκ των φορολογικών γραφειοκρατικών και διοικητικών δεσμεύσεων θέτει σοβαρά προβλήματα για τις ΜΜΕ και τον τομέα της βιοτεχνίας, καθώς και ότι απαιτούνται διαφανέστερες, καλύτερα στοχοθετημένες και αποτελεσματικότερα εφαρμοζόμενες ρυθμίσεις,

Ζ. λαμβάνοντας υπόψη ότι οι επιχειρηματίες, άνδρες και γυναίκες, συνιστούν θεμελιώδες στοιχείο της Κοινότητας, τόσο σε ό,τι αφορά τη δημιουργία απασχόλησης όσο και σε σχέση με το ρόλο που διαδραματίζουν στη διαδικασία προσαρμογής των οικονομικών διαρθρώσεων στις μεταβαλλόμενες απαιτήσεις των αγορών,

Η. λαμβάνοντας υπόψη ότι είναι δυνατόν να έχουμε καλύτερα αποτελέσματα μόνο με τη συντονισμένη συνεργασία των δράσεων και δραστηριοτήτων στον τομέα,

1. συμφωνεί σε γενικές γραμμές με τη συνολική γνωμοδότηση της Επιτροπής γιάυτόν τον τομέα[semigr ]

2. τονίζει ότι, για τις προαναφερθείσες οικονομικές και κοινωνικές επιπτώσεις, πρέπει να αποδίδεται στον τομέα των ΜΜΕ ολοένα και μεγαλύτερη προσοχή από πολιτικής σκοπιάς[semigr ]

3. παρατηρεί ότι τα μέσα και τα προγράμματα για την ενίσχυση της βιοτεχνίας και των μικρών επιχειρήσεων πρέπει να προσαρμοσθούν στις υλικές ανάγκες αυτού του τομέα και ότι, κατά συνέπεια, ο νέος ορισμός στις ΜΜΕ (όπου ρόλο διαδραματίζουν ο αριθμός των εργαζομένων - λίγοτεροι από 10 για τις πολύ μικρές επιχειρήσεις, μεταξύ 10 και 50 για τις μικρές επιχειρήσεις, μεταξύ 50 και 250 για τις μεσαίες και μεγάλε επιχειρήσεις - ο βαθμός ανεξαρτησίας, ο δείκτης κύκλου εργασιών και το συνολικό ισοζύγιο) θα έχει ως αποτέλεσμα μία αποτελεσματική πολιτική για τις μικρές επιχειρήσεις και τον τομέα της βιοτεχνίας[semigr ]

4. ζητεί, κατά συνέπεια, να χορηγηθούν στις ΜΜΕ τα χρηματοδοτικά μέσα και οι πρακτικές διευκολύνσεις που απαιτεί ο τομέας σύμφωνα με τη σημερινή δομή του και τις δυνατότητες που μπορεί να προσφέρει μελλοντικώς[semigr ]

5. χαιρετίζει τα πρότυπα (δοκιμαστικά) προγράμματα που έχει λανσάρει η Επιτροπή από το 1989 «για την ενθάρρυνση της δημιουργίας ειδικών ταμείων που θα εξασφαλίζουν χρηματοδότηση για νέες επιχειρήσεις» και ζητεί την περαιτέρω ανάπτυξή τους[semigr ]

6. επισημαίνει την ανάγκη να απλοποιηθεί η παρούσα και η προσεχής νομοθεσία σε σχέση με τις συνέπειες που μπορεί να έχει ιδιαίτερα για τις πολυ μικρές επιχειρήσεις[semigr ]

7. τονίζει την ανάγκη να δοθούν φορολογικές παραχωρήσεις για ΜΜΕ έντασης εργασίας, ιδίως στον τομέα των υπηρεσιών[semigr ]

8. ζητεί - υπό το φως της επιτυχίας των επιδοτήσεων επιτοκίου που χορηγούνται από την ΕΤΕ - να αναπτυχθεί περαιτέρω αυτός ο μηχσνισμός ο οποίος εξασφαλίζει δάνειο ύψους 30.000 Ecu κατ' ανώτατο όριο ανά δημιουργούμενη θέση εργασίας, και οι επιδοτήσεις επιτοκίου ύψους 2% ανά έτος να έχουν ως στόχο τις ΜΜΕ με λιγότερους από 25 εργαζόμενους και με ετήσιο κύκλο εργασιών 20 εκατ. Ecu κατ' ανώτατο όριο[semigr ]

9. ευελπιστεί ότι ολόκληρος ο κλάδος των ΜΜΕ θα έχει από τον τομέα των τραπεζικών και χρηματοπιστωτικών ιδρυμάτων πρακτικές διευκολύνσεις που θα συμβάλουν στην αύξηση της ανάπτυξης, της απασχόλησης και των επενδύσεων μέσω, συν τοις άλλοις, ενός τραπεζικού κώδικα συμπεριφοράς αποκλειστικά για τις ΜΜΕ στον οποίο να περιέχονται συνολικά οι όροι, τα δάνεια και οι προτάσεις προς τις ΜΜΕ από πλευράς τραπεζών[semigr ]

10. λυπάται για το γεγονός ότι οι συνήθως καλές προθέσεις των θεσμικών οργάνων προς τις ΜΜΕ δεν ακολουθούνται από αποφάσεις με τις οποίες χορηγούνται στις δράσεις υπέρ των ΜΜΕ τα απαραίτητα για την υλοποίησή τους μέσα[semigr ] λυπάται, ειδικότερα, για το ότι οι Υπουργοί Οικονομικών δεν έχουν δώσει ακόμη πράσινο φως για την ευρωπαϊκή ρύθμιση σχετικά με την εγγύηση δανείων προς όφελος της απασχόλησης (Elise)[semigr ]

11. καλεί την Επιτροπή να συντονίσει καλύτερα τη συνεργασία ανάμεσα στις οικονομικές και τις κοινωνικές πτυχές των ΜΜΕ όπως η ανάληψη πρωτοβουλιών σε τοπικό επίπεδο προς όφελος της απασχόλησης και της ανάπτυξης, δηλαδή υπηρεσίες στο άμεσο περιβάλλον (όπως παιδικοί σταθμοί και μέριμνα κατ' οίκον για υπερήλικες και άτομα με ειδικές ανάγκες), υπηρεσίες που έχουν ως στόχο τη βελτίωση των συνθηκών διαβίωσης (όπως η ασφάλεια και οι δημόσιες μεταφορές), της παιδείας και του ελεύθερου χρόνου και, τέλος, υπηρεσίες που αποσκοπούν στη διατήρηση και τη βελτίωση του φυσικού περιβάλλοντος[semigr ]

12. ζητεί από την Επιτροπή να ενισχύσει τα σχέδια που στοχεύουν στη διευκόλυνση της συμμετοχής των ΜΜΕ στο Κοινοτικό Περιβαλλοντικό και Ελεγκτικό Πρόγραμμα[semigr ]

13. ελπίζει ότι ο συντονισμός των δραστηριοτήτων υπέρ των ΜΜΕ θα γίνει σύμφωνα με τις προβλέψεις στη Λευκή Βίβλο Ντελόρ για την «Ανάπτυξη, Ανταγωνιστικότητα και Απασχόληση» και το προτεινόμενο σε αυτή νέο μοντέλο ανάπτυξης, ότι θα εκπονηθούν πράσινα βιβλία για τις ΜΜΕ σε λιγότερο γνωστούς τομείς, και ότι θα περατωθεί από την Επιτροπή εντός δύο ετών από την έγκριση του παρόντος εγγράφου το λευκό βιβλίο για το εμπόριο[semigr ]

14. επιβεβαιώνει την ανάγκη να συμμετάσχουν οι κατηγορίες των ΜΜΕ, μέσω των ενώσεων που τις εκπροσωπούν στις τεχνικές υπηρεσίες της Οικονομικής και Κοινωνικής Επιτροπής προβλέποντας για τον σκοπό αυτό αύξηση κατά 10% του αριθμού των συμμετεχόντων σε αυτές, μετά την κανονική λήξη της θητείας τους[semigr ]

15. τονίζει τη σημασία του ρόλου των γυναικών και των νέων στο πλαίσιο του συνόλου των δραστηριοτήτων των ΜΜΕ και την ανάγκη να αποδίδεται ολοένα και μεγαλύτερη σημασία στις κατηγορίες αυτές προσφέροντας προοπτικές σταδιοδρομίας, καλές συνθήκες εργασίας και ασφάλειας και μία ανοιχτή σε συμμετοχή οργάνωση της επιχείρησης[semigr ]

16. ζητεί να ενισχυθούν χωρίς χρονοτριβή οι διαρθρώσεις της ΓΔ ΧΧΙΙΙ της Επιτροπής, ιδίως δε οι μονάδες για τον τουρισμό και το εμπόριο, ώστε να μπορούν να ανταποκριθούν αποτελεσματικότερα στις επιταγές ενός συστήματος που χαρακτηρίζεται από ραγδαίες αλλαγές[semigr ]

17. προτείνει τη θέσπιση μέτρων που θα φέρουν πιο κοντά τον επιχειρηματία μικρής και μεσαίας κλίμακας στον καταναλωτή στα οποία περιλαμβάνονται, συν τοις άλλοις, και ενημερωτικές εκστρατείες για τυπικά προϊόντα κυρίως στον τομέα της βιοτεχνίας[semigr ]

18. υπενθυμίζει στην Επιτροπή και στο Συμβούλιο ότι το Ευρωπαϊκό Κοινοβούλιο θεωρεί πάντοτε θεμελιώδη το ρόλο που διαδραματίζουν οι μικρομεσαίες επιχειρήσεις στη δημιουργία θέσεων απασχόλησης[semigr ]

19. ζητεί ιδιαίτερη προσοχή και τα συνακόλουθα οικονομικά μέσα, ώστε να διασφαλισθεί η εναλλαγή των γενεών στις μικρότερες επιχειρήσεις προκειμένου να επιτραπεί η επαγγελματική εξέλιξη των νέων και η διατήρηση επιτηδευμάτων, τεχνών και επαγγελμάτων που χαρακτηρίζουν κάθε κράτος μέλος και κάθε περιφέρεια της Κοινότητας[semigr ]

20. προτείνει την όλο και ευκολότερη εξάπλωση των ελευθέρων επαγγελμάτων με την αναγνώριση των διπλωμάτων και τίτλων σπουδών μεταξύ των διαφόρων κρατών μελών, μεταξύ άλλων και για να προσεγγίσουν μεταξύ τους οι μικρομεσαίοι επιχειρηματίες και επαγγελματίες στο πλαισιο των δραστηριοτήτων τους κατά τρόπο συνεργικό σε μία αγορά που βαίνει όλο και περισσότερο διεθνοποιούμενη[semigr ]

21. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, καθώς και στις κυβερνήσεις και τα κοινοβούλια των κρατών μελών.